  Виталий Пронин Артемий Гаврилов "Чи-Ли" группаысь кырӟасен Ирина Забиякаен.Дэбес ёросысь Удмурт Льӧм гуртысь Артемий Гаврилов пыриськиз «Россилэн зарни куараез» вожвылъяськонэ. 100 адями пӧлын удмурт кырӟась нырысетӥ степенё Лауреат луиз.Конкурс ортчиз толон Москваын. Вожвылъяськонэ пыриськизы быдэс Россиысь 100-лэсь ятыр кырӟасьёс, соос пӧлысь 10 устоосыз висъямын вал. Гран-при утӥз удмурт пияш Артемий Гаврилов. Александр Серовлэсь «Как быть» кырӟанзэ быдэстыса, со 11 балл пӧлысь 10 балл басьтӥз.- Та кырӟан мыным сюлэмыя: пуштросэзъя но, тембрезъя но. Сое быдэстыса, мон куараме быдэсак усьтӥсько, - вера Артемий Гаврилов. - Монэ дунъяз тодмо "Чи-Ли" гурппаысь солистка Ирина Забияка. Со шуиз, мынам ваньмыз умой пӧрме шуыса. Конкурс быдэс нунал кыстӥськиз, соин ик тодмо кизилиосын ӵош Гала-концертын кырӟаны дыр ӧз кыльы ни.Али Артемий шутэтске, возьма, ку Москвае вуоз гуртысьтыз «Льӧмпу сяська» ансамбль - нимаз кырӟам сяна, пияш та ансамбле пыриське. «Льӧмпу сяськаос» пыриськоз «Битва хоров» конкурсын вылӥ интыос басьтэм ансамбльёслэн фестивалязы. Со ортчоз 1-тӥ коньывуонэ.Артемий Гавриловлы 21 арес, со ужа Ижкарын Нылпиослэн творчествозыя дворецын. Та дырлы пыриськиз ни пӧртэм конкурсъёсы. Кылсярысь, «Элькуновидение», «Выль куара» но мукет проектъёсы.Мария Векшина Туспуктэм: А. Гаврилов Теги: дуннеын  